تطبيقات أندرويد
#000001
قارن بين الأجهزة
#000002
اسعار الموبايلات
#000003
السماعات الذكية
#000004
Tecnoكل الماركات
#000007
خلونا نبدأ مرجعتنا النهاردة مع Honor 9C...
#000008
قدمت هونر موبايل جديد ينتمي لموبايلات الفئة الاقتصادية وهو هونر 9C، الذي يُعتبر النسخة الأحدث من هونر 8C مع تغيير وتطوير في بعض الأشياء فيه علشان يكون النسخة المطلوبة، حيث تطورت فيه الكاميرا مع زيادة مساحة الموبايل، بس كعادة سلسلة شركات هونر إنها بتصدر موبايلاتها من غير أي خدمات جوجل.
#000009
بس تعالوا نشوف يا تري فيه أي جديد في الموبايل دا ولا زي اللي قبله، دا اللي هنعرفه من خلال مراجعتنا للموبايل بشكل أفضل ونعرف إيه هي مميزاته وإيه هي عيوبه، وهل يا ترى يستحق الشراء أم لا!
#000010
لو بتدور على موبايل بإمكانيات ومواصفات معينة، ومحتار إيه اللي ممكن تشتريه وإيه لأ، إحنا هنا بنقدملك خدمة “اختار موبايلك“، واللي بتعرف من خلالها كل التفاصيل اللي بتخص أي موبايل أنت بتدور عليه، كل اللي عليك تعمله، هو إنك تكتب المواصفات والإمكانيات اللي تحب تشوفها في الموبايل اللي عايز تشتريه وإحنا هنقدم لك أكتر موبايل مناسب ليك.
#000011
تصميم موبايل Honor 9C:
#000012
أولًا خامات الموبايل:
#000013
كالمعتاد في شركات هونر، جودة وخامة التصنيع بتيجي من البلاستيك سواء كان في ضهر الموبايل أو في الإطار، يعني خامة التصنيع ومتانته من البلاستيك.
#000014
ثانيًا التصميم الخارجي:
#000016
تصميم الكاميرات:
#000017
الموبايل بييجي بكاميرا أمامية موجودة في ثقب أعلى يسار الشاشة، أما بالنسبة للكاميرا الخلفية فهي ثلاثية موجودة في إطار بارز شوية عن ضهر الموبايل، بالإضافة إلى وجود فلاش أحادي خارج الإطار من نوع ليد فلاش.
#000018
احنا بنشوف إن تصميم الكاميرات هنا مش حلو، بارز شوية عن ضهر الموبايل، ودا هيدي فرصة أكبر لتجريح الكاميرات.
#000019
الأبعاد والألوان:
#000020
الموبايل بييجي بأبعاد 159.81×76.13×8.13 ملم، ودا هيساعدك في إنك تقدر تشيل الموبايل بإيد واحدة بس.
#000021
وزن الموبايل هنا 175جرام، ودا وزن خفيف جدًا يعني هتقدر تستخدمه لفترات طويلة من غير أي تعب، ودا هيبقي مفيد ومناسب أكتر للفئة اللي بتستخدم موبايلها كتير في الشغل.
#000022
الموبايل موجود بالألوان المعتادة وهي الأسود، والأزرق.
#000023
شاشة موبايل Honor 9C:
#000024
هونر غيرت النوتش الكبير اللي كان في الشاشة وعملته بشكل الثقب، أو ليها اسم تاني وهو الـ (Full View)، وكمان بتيجي من نوع الـ IPS LCD، بجودة الـ HD، وبمساحة 6.30، واللي تمثل نسبة 90 % من إجمالي مساحة واجهة الموبايل، وبدقة 720*1560بكسل، وبمعدل كثافة بكسلات 269 بكسل لكل إنش.
#000025
وكمان الشاشة بتدعم أبعاد العرض الـ 19.5:9 لعرض أكبر محتوى ليها سواء وقت مشاهدتك للفيديوهات أو وقت اللعب على الجهاز، بالإضافة إلى إنها بتدعم نظام الـ Dark Mode، يعني تحويل النظام بالكامل إلى اللون الأسود.
#000026
وكمان تقدر تلغي الثقب من الإعدادات لو أنت مش حابب شكله.
#000027
الشاشة هنا بالنسبة لدقتها، تعتبر مش أعلى حاجة بس هتقدملك أداء كويس من حيث الألوان؛ لإنها بتيجي مشبعة وواضحة بنسبة كبيرة، وبردو الكلام والتفاصيل والأيقونات هيكونوا واضحين عليها بشكل كويس.
#000028
بالإضافة إلى إن درجة السطوع في الشاشة، معقولة أوي بالنسبة للتعامل مع الشاشة تحت أشعة الشمس المباشرة، لكن للأسف الشاشة معلهاش أي لاصق للشاشة من أي نوع بس بييجي في العلبة اسكرينة بلاستيك، وما بتقدرش تحمي الموبايل من أي حاجة.
#000029
أما بالنسبة لحواف الشاشة وأطرافها، فهي صغيرة بنسبة كبيرة، ودا هيخليك تحس إن الموبايل من قدام عبارة عن شاشة وبس، لكن حجم الشاشة، حوافها ودقتها المعقولة هيخلوك تكون مبسوط وأنت بتلعب على الموبايل، أو وأنت بتتفرج على أي فيديوهات عليه.
#000030
كاميرات موبايل Honor 9C:
#000031
الكاميرا الأمامية:
#000032
بتيجي بدقة 8 ميجا بكسل، بفتحة عدسة F\2.0.
#000033
الموبايل فيه 3 كاميرات خلفية:
#000034
الكاميرا الأولى، هي كاميرا أساسية في الموبايل، بدقة 48 ميجا بكسل، وبفتحة عدسة F\1.8.
#000035
الكاميرا الثانية، وهي خاصة بالتصوير الواسع، وبتيجي بفتحة عدسة F\2.4، ودقة 8 ميجا بكسل.
#000036
أما الكاميرا الثالثة، فهي خاصة بعمل العزل والبورتريه، بدقة 2 ميجا بكسل، وبفتحة عدسة F\2.4، مع وجود فلاش أحادي من نوع ليد فلاش.
#000037
العيب الأول هو تصميم الكاميرات نفسه، جاي بارز شوية عن ضهر الموبايل ودا هيدي فرصة كبيرة لتجريح الكاميرا.
#000038
أما بالنسبة لأداء الكاميرات، فهي بصفة عامة هتقدملك أداء كويس يعني بالنهار الصور اللي هتاخدها، الألوان هاتكون فيها كويسة جدًا وتفاصيل الصورة هتبقى كتيرة وواضحة، وكمان بالنسبة للتصوير في إضاءة منخفضة أو التصوير بالليل، بردو الأداء هيكون حلو، وفيه تفاصيل إلى حدٍ ما كويسة، ودا علشان موجود في الجهاز العدسة الواسعة ووضع الـ (Super Night Mode).
#000039
وبالنسبة للكاميرا الخاصة بعمل العزل والبورتريه فهي هتقدر تحدد لك الأطراف بشكل كويس إلى حدٍ ما، ودا الطبيعي في الفئة السعرية اللي الموبايل نازل فيها.
#000040
أما عن تصوير الفيديوهات، فأنت تقدر تصورها بجودة الـ FHD، بدقة 1080 بكسل، بمعدل التقاط 30 و 60 إطار في الثانية الواحدة، وكمان يدعم الموبايل التصوير بطيء الحركة Slow Motion، بمعدل 480 إطار في الثانية الواحدة.
#000041
نييجي بقى للكاميرا الأمامية، اللي هتديك أداء وألوان كويسة في إضاءة النهار، أما في الليل فالألوان والتفاصيل وكمان الجودة هتقل جدًا.
#000042
البصمة في ضهر الموبايل زي باقي الموبايلات مفيش أي اختلاف، وكمان الموبايل يدعم خاصية Face Unlock، واللي ليها مسمى تاني هو بصمة الوجه، وبتشتغل عن طريق الكاميرا الأمامية.
#000044
الموبايل بييجي ببعض المستشعرات، منها:
#000045
الموبايل يدعم منفذ الـ 3.5 ملم الخاص بالهاند فري، ودي نقطة معتادة من مجموعة شركات هونر.
#000047
يدعم الموبايل راديو الـ FMوالـ NFC.
#000048
يدعم وجود شريحتين اتصال مع وجود كارت ميموري؛ لزيادة المساحة بسعة تخزينية تصل إلى 512 جيجا بايت.
#000049
يدعم شبكات الجيل الثاني، الثالث، والرابع.
#000050
نظام تشغيل الموبايل أندرويد 9.
#000051
يدعم الموبايل الاتصال السريع بالواي فاي بترددات الـ b/g/n، كما يدعم أيضًا خاصيتي الـ Wi-Fi Direct, والهوت سبوت.
#000052
ويدعم البلوتوث بإصدار 5.0.
#000053
كما يدعم موقع تحديد الـ GPS؛ ليسهل معرفة الأماكن لدى البعض.
#000054
بطارية موبايل Honor 9C:
#000055
البطارية هنا بتيجي بسعة 4000 مللي أمبير، ودا حجم كويس جدًا وهيكمل معاك اليوم كله، بس للأسف البطارية مبتدعمش الشحن السريع لأن الشاحن بقوة 10 وات بس.
#000056
أداء موبايل Honor 9C:
#000057
الموبايل بييجي بمعالج هواوي في الفئة المتوسطة الـ Kirin 710A، ودي متكررة نوعًا ما في الموبايلات، وبييجي بتكنولوجيا الـ 14 نانو.
#000058
أيضًا مع معالج رسومي من نوع Mali-G51 MP4.
#000059
كما يدعم الموبايل الأداء الرسومي عن طريق الـ GPU Turbo 3.0 للحصول على أداء جيد وقت اللعب على الجهاز.
#000060
المعالج الموجود في الجهاز دا هيقدم لك أداء كويس، ومن خلاله تقدر تستخدم تطبيقات السوشيال ميديا من غير ما تقابلك أي مشاكل في الموبايل، أما بالنسبة للألعاب فهو متاح ومناسب للألعاب الخفيفة، والألعاب التقيلة هايشغلها معاك بردو بس الأفضل إنك تشغلها على إعدادات أقل؛ علشان متوجهش أي مشاكل أو تهنيج وأنت بتلعب.
#000061
موبايل هونر 9C.
#000063
كتيب ضمان وتعليمات يشرح كيفية استخدام الجهاز.
#000064
اسكرينة تم وضعها بشكل مسبق على الموبايل، وبتكون من البلاستيك يعني مش هتحمي الموبايل من أي حاجة.
#000065
رأس شاحن بقوة 10 وات، ودا هيخلي شحن الموبايل بطيء نسبيًا.
#000066
دبوس معدني لفتح مكان الشريحة.
#000067
جراب موبايل شفاف.
#000068
سعر موبايل Honor 9C:
#000069
سعر الجهاز حوالي 2450 جنيه مصري للنسخة الـ 64 مع 4 جيجا رام، ودي مساحة كويسة بالنسبة لسعر الجهاز.
#000070
الرأي النهائي في موبايل Honor 9C:
#000071
أداء المعالج نقدر نقول عليه كويس نوعًا ما في هذه الفئة السعرية ولكن مش الأفضل.
#000072
أداء الكاميرات حلو أوي وخصوصًا من الكاميرا الخلفية، وفي التصوير الليلي.
#000073
الشاشة هنا بتيجي بشكل الثقب، ودا يعتبر ميزة في الفئة الاقتصادية دي، ولكن للأسف بجودة HD فقط، ودي جودة قليلة جدًا.
#000074
مفيش خدمات جوجل بلاي.
#000075
مفيش لمبة إشعارات.
#000076
الجهاز لا يدعم الشحن السريع، وعلشان كده هيحتاج إلى وقت طويل لشحنه ( حوالي ساعتين ونصف )، ودا إهدار للوقت وخصوصًا لو كان الشخص اللي هيشتريه هيستخدمه في شغل معين.
#000077
منفذ الـ USB من النوع القديم، كان هيبقى أفضل لو جه من النوع الـ Type C.
#000078
يعتبر الهاتف نسخة طبق الأصل بدون أي جديد من هاتف هواوي Y7P الموجود بالفعل في الأسواق، ودي طبعًا حاجة هتضر بسمعة الشركة.
#000079
ارتفاع سعر الهاتف؛ لأن هو نفس سعر Honor 9X Lite بس من غير خدمات جوجل، وخامات الزجاج اللي كانت هتبقى أفضل من البلاستيك.
#000080
انخفاض صوت الموبايل.
#000081
أكيد لاحظنا إن عيوب الموبايل أكتر من مميزاته، ولو أنت ناوي تشتري الموبايل لاستخدامه في الشغل أو لو أنت مهتم بخدمات جوجل، فاحنا ما ننصحكش بالموبايل دا، إنما لو أنت مهتم بالتصوير والألعاب، فاحنا شايفين إن الجهاز كويس نوعًا ما بالنسبة للفئة اللي نازل فيها.
#000082
10 أسباب يجعلك تختار Opera Mini متصفحك
#000084
طريقة تنزيل ماين كرافت مجانا للآيفون 2023
#000085
افضل موقع لتحميل الافلام الاجنبية المترجمة للاندرويد 2023
#000086
بعد 3 أشهر من الإصدار هاتف Xiaomi Redmi 12C قريبًا في مصر
#000087
شركة سامسونج تتألق من جديد بإصدار هاتفها Samsung Galaxy A34
#000088
فيفو تطرح رسميًا هاتف Vivo Y35 قريبًا في مصر
#000089
طريقة استخدام برنامج الأسطورة لمشاهدة المباريات ومميزاته وعيوبه
#000091
لن يتم نشر عنوان بريدك الإلكتروني. الحقول الإلزامية مشار إليها بـ *
#000092
البريد الإلكتروني *
#000093
احفظ اسمي، بريدي الإلكتروني، والموقع الإلكتروني في هذا المتصفح لاستخدامها المرة المقبلة في تعليقي.
#000094